VENDIM

Nr. 106, datë 24.2.2021
PËR MIRATIMIN E MARRËVESHJES NDRYSHUESE, ME SHKËMBIM LETRASH, TË MARRËVESHJES SË HUAS, NDËRMJET REPUBLIKËS SË SHQIPËRISË DHE BANKËS NDËRKOMBËTARE PËR RINDËRTIM DHE ZHVILLIM, PËR SHTESËN E DYTË TË FINANCIMIT PËR PROJEKTIN E SIGURISË SË DIGAVE, RATIFIKUAR ME LIGJIN NR. 61/2018
Në mbështetje të nenit 100 të Kushtetutës dhe të neneve 12, 19 e 23, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozimin e ministrit të Infrastrukturës dhe Energjisë, Këshilli i Ministrave

VENDOSI:

Miratimin e marrëveshjes ndryshuese, me shkëmbim letrash, të Marrëveshjes së Huas, ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim, për shtesën e dytë të financimit për projektin e sigurisë së digave, ratifikuar me ligjin nr. 61/2018, sipas tekstit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama
BANKA BOTËRORE      

 ZYRA E GRUPIT TË BANKËS BOTËRORË                                     

 IBRD-IDA/GRUPI I BANKËS BOTËRORË                                       
 Praterstrasse 31/21

                                                                                                                                             Vienna, Austria, 1020

LINDA VAN GELDER

Drejtore Rajonale, Ballkani Perëndimor

Evropa dhe Rajoni i Azisë Qendrore       

                                                                             21 dhjetor 2020

Znj. Anila Denaj

Ministre

Ministria e Financave dhe Ekonomisë

Tiranë

REPUBLIKA E SHQIPËRISË

E nderuar znj. Ministre,

Shqipëri: Programi i Komunitetit të Energjisë së Evropës Juglindore APL5 – Projekti i Sigurisë së Digave

Huaja e IBRD-së nr. 8862

Shtyrja e datës së mbylljes
Ne i referohemi Marrëveshjes së Huas ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim (“Banka Botërore”), të datës 21 qershor 2018, për Programin e Komunitetit të Energjisë së Evropës Juglindore APL5 – Projekti i Sigurisë së Digave (“Projekti”), dhe Projektmarrëveshjes ndërmjet Bankës Botërore dhe KESH-it (Korporata Elektroenergjitike Shqiptare ) të së njëjtës datë si projekti. Ne gjithashtu i referohemi letrës suaj të datës 30 tetor 2020, me anë të së cilës i kërkoni Bankës Botërore që të shtyjë datën e mbylljes së huas me titull të mësipërm, të parashikuar në Marrëveshjen e Huas.
Ne kemi kënaqësinë t’iu informojmë se Banka Botërore ka caktuar datën 31 dhjetor 2021 si datën e mëvonshme për qëllimet e seksionit IV.B2, të kapitullit 2, të Marrëveshjes së Huas.

Me respekt,

LINDA VAN GELDER

Drejtore Rajonale, Ballkani Perëndimor

Evropa dhe Rajoni i Azisë Qendrore

Për dijeni: Znj. Belinda Balluku, Ministre e Infrastrukturës dhe Energjisë;
                 Znj. Adela Xhemali, Zv. Ministre e Financave dhe Ekonomisë;
                 Z. Ilir Bejtja, Zv.Ministër i Infrastrukturës dhe Energjisë;
                 Z. Benet Beci, Drejtor i Përgjithshëm Ekzekutiv, KESH;
                 Z. Skerdi Drenova, Drejtor i Përgjithshëm Ekzekutiv, OST;
                 Z. Adrian Cela, Drejtor i Përgjithshëm Ekzekutiv, OSHEE;
                 Z. Fatos Bundo, Drejtor i PMU-KESH;
                 Znj. Majlinda Dhuka, Zv. Sekretar i Përgjithshëm dhe Drejtor i Përgjithshëm i Departamentit për Zhvillim dhe Mirëqeverisje, Këshilli i Ministrave;
                 Z. Matteo Bugamelli, Drejtor Ekzekutiv, Banka Botërore;    

